钦定古今图书集成/明伦汇编/氏族典/第137卷 > 《四川总志》 > 文聘
## 钦定古今图书集成/明伦汇编/氏族典/第137卷 > 《四川总志》 > 文聘

按《魏志文聘传》，“聘字仲业，南阳宛人也。为刘表大将，
使御北方。表死，其子琮立，太祖征荆州，琮举州降。聘
乃诣太祖，太祖厚礼待之，授聘兵使，以为江夏太守，
赐爵关内侯。与乐进讨关羽于寻口，有功，进封延寿
亭侯，加讨逆将军。文帝践祚，进爵长安乡侯。御贼有
功，迁后将军，封新野侯。聘在江夏数十年，有威恩，名”
震敌国。分聘户邑封聘子岱为列侯，又赐聘从子厚
爵关内侯。聘薨，谥曰壮侯。岱先亡，聘养子休嗣。卒，子
武嗣。